ભારતમાં પોતાના કાર્યકાળ અંગે તેમણે કહ્યું કે સહેવાગ પોતાની શરતો પર રમનાર ખેલાડી છે . જેના કારણે તે પોતાની કુશળતાનો યોગ્યરીતે ઉપયોગ કરી શકતા નથી . હું તેનાથી નારાજ હતો , પરંતુ હું તેમને પસંદ કરતો હતો . મેં સહેવાગ અંગે એ વાત જલદી જાણી લીધી હતી કે તેમનામાં સમર્પણની ખોટ છે , જે તેમના જેવા ખેલાડીને ટોચ પર લઇ જતા અટકાવે છે . તે એ વાતથી વધારે ખુશ રહે છે જે તેમને આસાનીથી મળી જાય છે . વર્ષ 2005થી વિશ્વકપ 2007 સુધી ભારતના કોચ પદે રહેલા ચેપલે આગળ લખ્યું છે કે , હું તેમની ફિટનેસ પરેશાન રહેતો હતો . ફિટનેસ પર તે વઘું મહેનત કરતા નથી . જો કે , તે એક સારા બેટ્સમેન અને ઓફસ્પિન બોલર પણ છે . ચેપલે લખ્યું છે કે , સહેવાગ ટીમના સુકાની બનવા ઇચ્છે છે અને તેમની પાસે તેની યોગ્યતા પણ છે , પરંતુ તેમણે દરેક તકનો લાભ લેવો પડશે . જે તે કરી રહ્યાં નથી . સહેવાગના વલણ સામે પ્રશ્નો ઉઠાવતાં ચેપલે કહ્યું કે , જ્યારે હું ભારતનો કોચ હતો ત્યારે તે મોટો સ્કોર બનાવવાના બદલે પોતાના સ્ટ્રાઇક રેટને લઇને વધારે ગંભીર હતા . જેના કારણે તે પહેલા બોલથી જ શોટ ફટકારવાનું શરૂ કરી દેતા હતા અને જ્યારે ટીમને તેમની પાસેથી મોટા સ્કોરની આશા રહેતી ત્યારે તે જલદી આઉટ થઇ જતા હતા . નોંધનીય છે કે ચેપલ આ પહેલાં પણ ટીમ ઇન્ડિયાને લઇને કેટલાક વિવાદિત નિવેદન કરી ચૂક્યાં છે . હવે તેમના આ નિવેદન પછી સહેવાગ કેવા પ્રકારની પ્રક્રિયા આપશે તે જોવાલાયક બાબત હશે .